# Úradný vestník C 297/2014

| | ISSN 1977-1037 |
| --- | --- |
| Úradný vestník
  Európskej únie | C 297 |
| | |
| Slovenské vydanie | Informácie a oznámenia | Zväzok 574. septembra 2014 |

ISSN 1977-1037

Úradný vestník

Európskej únie

C 297

Slovenské vydanie

Informácie a oznámenia

Zväzok 574. septembra 2014

---

| Číslo oznamu | Obsah | Strana |
| --- | --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Európska komisia |
| 2014/C 297/01 | Výmenný kurz eura | 1 |

Číslo oznamu

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európska komisia

2014/C 297/01

Výmenný kurz eura

1

---

| | V   Oznamy |
| --- | --- |
| | KONANIA TÝKAJÚCE SA VYKONÁVANIA SPOLOČNEJ OBCHODNEJ POLITIKY |
| | Európska komisia |
| 2014/C 297/02 | Oznámenie o začatí antidumpingového konania týkajúceho sa dovozu acesulfámu draselného s pôvodom v Čínskej ľudovej republike, ako aj acesulfámu draselného s pôvodom v Čínskej ľudovej republike obsiahnutého v určitých prípravkoch a/alebo zmesiach | 2 |
| 2014/C 297/03 | Oznámenie o uplynutí platnosti určitých antidumpingových opatrení | 12 |
| | KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE |
| | Európska komisia |
| 2014/C 297/04 | Predbežné oznámenie o koncentrácii (Vec M.7217 – Facebook/WhatsApp) (
  1
  ) | 13 |
| 2014/C 297/05 | Predbežné oznámenie o koncentrácii (Vec M.7304 – Danone/ID Logistics/JV) – Vec, ktorá môže byť posúdená v rámci zjednodušeného postupu (
  1
  ) | 14 |
| | INÉ AKTY |
| | Európska komisia |
| 2014/C 297/06 | Uverejnenie žiadosti o zmenu podľa článku 50 ods. 2 písm. b) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny | 15 |

V   Oznamy

KONANIA TÝKAJÚCE SA VYKONÁVANIA SPOLOČNEJ OBCHODNEJ POLITIKY

Európska komisia

2014/C 297/02

Oznámenie o začatí antidumpingového konania týkajúceho sa dovozu acesulfámu draselného s pôvodom v Čínskej ľudovej republike, ako aj acesulfámu draselného s pôvodom v Čínskej ľudovej republike obsiahnutého v určitých prípravkoch a/alebo zmesiach

2

2014/C 297/03

Oznámenie o uplynutí platnosti určitých antidumpingových opatrení

12

KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE

Európska komisia

2014/C 297/04

Predbežné oznámenie o koncentrácii (Vec M.7217 – Facebook/WhatsApp) (
  1
  )

1

13

2014/C 297/05

Predbežné oznámenie o koncentrácii (Vec M.7304 – Danone/ID Logistics/JV) – Vec, ktorá môže byť posúdená v rámci zjednodušeného postupu (
  1
  )

1

14

INÉ AKTY

Európska komisia

2014/C 297/06

Uverejnenie žiadosti o zmenu podľa článku 50 ods. 2 písm. b) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

15

---

| | Korigendá |
| --- | --- |
| 2014/C 297/07 | Korigendum k oznámeniu o začatí antisubvenčného konania týkajúceho sa dovozu niektorých pstruhov dúhových s pôvodom v Turecku ( Ú. v. EÚ C 44, 15.2.2014 ) | 23 |
| 2014/C 297/08 | Korigendum k oznámeniu o začatí antidumpingového konania týkajúceho sa dovozu určitého pstruha dúhového s pôvodom v Turecku ( Ú. v. EÚ C 44, 15.2.2014 ) | 24 |

Korigendá

2014/C 297/07

Korigendum k oznámeniu o začatí antisubvenčného konania týkajúceho sa dovozu niektorých pstruhov dúhových s pôvodom v Turecku ( Ú. v. EÚ C 44, 15.2.2014 )

23

2014/C 297/08

Korigendum k oznámeniu o začatí antidumpingového konania týkajúceho sa dovozu určitého pstruha dúhového s pôvodom v Turecku ( Ú. v. EÚ C 44, 15.2.2014 )

24

---

| | |
| --- | --- |
| | (1)   Text s významom pre EHP |

---

(1)   Text s významom pre EHP

1

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európska komisia

| 4.9.2014 | SK | Úradný vestník Európskej únie | C 297/1 |
| --- | --- | --- | --- |

4.9.2014

SK

Úradný vestník Európskej únie

C 297/1

---

Výmenný kurz eura (1)

3. septembra 2014

(2014/C 297/01)

1 euro =

| | Mena | Výmenný kurz |
| --- | --- | --- |
| USD | Americký dolár | 1,3151 |
| JPY | Japonský jen | 138,11 |
| DKK | Dánska koruna | 7,4476 |
| GBP | Britská libra | 0,79855 |
| SEK | Švédska koruna | 9,1969 |
| CHF | Švajčiarsky frank | 1,2078 |
| ISK | Islandská koruna | |
| NOK | Nórska koruna | 8,1605 |
| BGN | Bulharský lev | 1,9558 |
| CZK | Česká koruna | 27,658 |
| HUF | Maďarský forint | 314,02 |
| LTL | Litovský litas | 3,4528 |
| PLN | Poľský zlotý | 4,1905 |
| RON | Rumunský lei | 4,4043 |
| TRY | Turecká líra | 2,8427 |
| AUD | Austrálsky dolár | 1,4094 |
| CAD | Kanadský dolár | 1,4336 |
| HKD | Hongkongský dolár | 10,1923 |
| NZD | Novozélandský dolár | 1,5802 |
| SGD | Singapurský dolár | 1,6469 |
| KRW | Juhokórejský won | 1 341,18 |
| ZAR | Juhoafrický rand | 14,0505 |
| CNY | Čínsky juan | 8,0772 |
| HRK | Chorvátska kuna | 7,6210 |
| IDR | Indonézska rupia | 15 472,66 |
| MYR | Malajzijský ringgit | 4,1844 |
| PHP | Filipínske peso | 57,395 |
| RUB | Ruský rubeľ | 48,4385 |
| THB | Thajský baht | 42,140 |
| BRL | Brazílsky real | 2,9397 |
| MXN | Mexické peso | 17,2022 |
| INR | Indická rupia | 79,4518 |

Mena

Výmenný kurz

USD

Americký dolár

1,3151

JPY

Japonský jen

138,11

DKK

Dánska koruna

7,4476

GBP

Britská libra

0,79855

SEK

Švédska koruna

9,1969

CHF

Švajčiarsky frank

1,2078

ISK

Islandská koruna

NOK

Nórska koruna

8,1605

BGN

Bulharský lev

1,9558

CZK

Česká koruna

27,658

HUF

Maďarský forint

314,02

LTL

Litovský litas

3,4528

PLN

Poľský zlotý

4,1905

RON

Rumunský lei

4,4043

TRY

Turecká líra

2,8427

AUD

Austrálsky dolár

1,4094

CAD

Kanadský dolár

1,4336

HKD

Hongkongský dolár

10,1923

NZD

Novozélandský dolár

1,5802

SGD

Singapurský dolár

1,6469

KRW

Juhokórejský won

1 341,18

ZAR

Juhoafrický rand

14,0505

CNY

Čínsky juan

8,0772

HRK

Chorvátska kuna

7,6210

IDR

Indonézska rupia

15 472,66

MYR

Malajzijský ringgit

4,1844

PHP

Filipínske peso

57,395

RUB

Ruský rubeľ

48,4385

THB

Thajský baht

42,140

BRL

Brazílsky real

2,9397

MXN

Mexické peso

17,2022

INR

Indická rupia

79,4518

---

(1)  Zdroj: referenčný výmenný kurz publikovaný ECB.

---

V Oznamy

KONANIA TÝKAJÚCE SA VYKONÁVANIA SPOLOČNEJ OBCHODNEJ POLITIKY

Európska komisia

| 4.9.2014 | SK | Úradný vestník Európskej únie | C 297/2 |
| --- | --- | --- | --- |

4.9.2014

SK

Úradný vestník Európskej únie

C 297/2

---

Oznámenie o začatí antidumpingového konania týkajúceho sa dovozu acesulfámu draselného s pôvodom v Čínskej ľudovej republike, ako aj acesulfámu draselného s pôvodom v Čínskej ľudovej republike obsiahnutého v určitých prípravkoch a/alebo zmesiach

(2014/C 297/02)

Európskej komisii (ďalej len „Komisia“) bol v zmysle článku 5 nariadenia Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“) doručený podnet, podľa ktorého dovoz acesulfámu draselného s pôvodom v Čínskej ľudovej republike (ďalej len „ČĽR“ alebo „príslušná krajina“) je dumpingový, a preto spôsobuje značnú ujmu výrobnému odvetviu Únie.

1.   Podnet

Podnet podala 22. júla 2014 spoločnosť Nutrinova Nutrition Specialties & Food Ingredients GmbH (ďalej len „navrhovateľ“), jediný výrobca acesulfámu draselného, ktorý tak predstavuje 100 % celkovej výroby acesulfámu draselného v Únii.

2.   Výrobok, ktorý je predmetom prešetrovania

Výrobok, ktorý je predmetom tohto prešetrovania, je acesulfám draselný (draselná soľ 6-metyl-1,2,3-oxatiazín-4(3H)-ón, 2,2-dioxidu; číslo CAS 55589-62-3) s pôvodom v ČĽR, ako aj acesulfám draselný s pôvodom v ČĽR obsiahnutý v prípravkoch a/alebo zmesiach, ku ktorým patria aj iné sladidlá a/alebo voda (ďalej len „výrobok, ktorý je predmetom prešetrovania“). Acesulfám draselný sa bežne označuje aj ako acesulfám K alebo Ace K.

3.   Tvrdenie o dumpingu

Výrobkom, ktorý je údajne predmetom dumpingu, je výrobok, ktorý je predmetom prešetrovania, v súčasnosti patriaci pod číselné znaky KN ex 2106 90 92,ex 2106 90 98, ex 2934 99 90 a ex 3824 90 97. Tieto číselné znaky KN sa uvádzajú len pre informáciu.

Keďže vzhľadom na ustanovenia článku 2 ods. 7 základného nariadenia sa príslušná krajina považuje za krajinu s netrhovým hospodárstvom a z dôvodu neexistujúcej výroby výrobku, ktorý je predmetom prešetrovania, mimo Európskej únie a ČĽR, navrhovateľ stanovil vytvorenú normálnu hodnotu pre dovoz z ČĽR na základe výrobných nákladov, predajných, všeobecných a administratívnych nákladov (ďalej len „PVA“) a zisku na trhu Únie. Tvrdenie o dumpingu vyplýva z porovnania takto stanovenej normálnej hodnoty s vývoznou cenou (na úrovni ceny zo závodu) výrobku, ktorý je predmetom prešetrovania, pri jeho predaji na vývoz do Únie.

Na základe toho sú vypočítané dumpingové rozpätia pre príslušnú krajinu značné.

4.   Tvrdenie o ujme a príčinná súvislosť

Navrhovateľ poskytol dôkazy, podľa ktorých dovoz výrobku, ktorý je predmetom prešetrovania, z príslušnej krajiny sa v absolútnom vyjadrení a z hľadiska podielu na trhu celkovo zvýšil.

Z prima facie dôkazov poskytnutých navrhovateľom vyplýva, že objem a/alebo ceny dovážaného výrobku, ktorý je predmetom prešetrovania, mali okrem iných dôsledkov negatívny vplyv na množstvá predané výrobným odvetvím Únie, úroveň ním účtovaných cien a na jeho podiel na trhu, čo malo za následok výrazné nepriaznivé účinky na celkovú výkonnosť, finančnú situáciu a situáciu v oblasti zamestnanosti vo výrobnom odvetví Únie.

5.   Postup

Keďže Komisia potom, ako informovala členské štáty, stanovila, že podnet bol podaný výrobným odvetvím Únie alebo v jeho mene a že existujú dostatočné dôkazy na odôvodnenie začatia konania, začína týmto prešetrovanie podľa článku 5 základného nariadenia.

Na základe prešetrovania sa stanoví, či je výrobok s pôvodom v príslušnej krajine, ktorý je predmetom prešetrovania, dumpingový a či jeho dumpingový dovoz spôsobil výrobnému odvetviu Únie ujmu. Ak sa tieto závery potvrdia, prešetrovaním sa preverí, či by uloženie opatrení nebolo v rozpore so záujmom Únie.

5.1.   
  Postup stanovenia dumpingu

5.1.1.   Prešetrovanie vyvážajúcich výrobcov

Vyvážajúci výrobcovia (2) výrobku, ktorý je predmetom prešetrovania, z príslušnej krajiny sa vyzývajú na účasť na prešetrovaní vykonávanom Komisiou.

5.1.1.1   Postup pri výbere vyvážajúcich výrobcov, ktorí sa majú v príslušnej krajine prešetriť

a)   Výber vzorky

Vzhľadom na možný veľký počet vyvážajúcich výrobcov v príslušnej krajine, ktorých sa toto konanie týka, a s cieľom ukončiť prešetrovanie v rámci predpísaných lehôt Komisia môže obmedziť počet prešetrovaných vyvážajúcich výrobcov na primeraný počet výberom vzorky (tento proces sa nazýva aj „výber vzorky“). Výber vzorky sa vykoná v súlade s článkom 17 základného nariadenia.

S cieľom umožniť Komisii, aby rozhodla o potrebe výberu vzorky a v prípade kladného rozhodnutia k nemu pristúpila, všetci vyvážajúci výrobcovia alebo zástupcovia konajúci v ich mene sa týmto vyzývajú, aby sa Komisii prihlásili. Tieto strany tak musia urobiť v lehote 15 dní odo dňa uverejnenia tohto oznámenia v Úradnom vestníku Európskej únie, ak nie je uvedené inak, a poskytnúť Komisii informácie o svojej(-ich) spoločnosti(-iach) tak, ako sa požaduje v prílohe I k tomuto oznámeniu.

S cieľom získať informácie, ktoré Komisia považuje za potrebné na účely výberu vzorky vyvážajúcich výrobcov, Komisia osloví aj orgány príslušnej krajiny a môže osloviť každé známe združenie vyvážajúcich výrobcov.

Všetky zainteresované strany, ktoré by chceli predložiť akékoľvek iné dôležité informácie týkajúce sa výberu vzorky, okrem už uvedených požadovaných informácií, tak musia urobiť v lehote do 21 dní odo dňa uverejnenia tohto oznámenia v Úradnom vestníku Európskej únie, pokiaľ nie je určené inak.

Ak je potrebný výber vzorky, vyvážajúcich výrobcov možno vybrať na základe najväčšieho reprezentatívneho objemu vývozu do Únie, ktorý možno primerane prešetriť v rámci stanovenej lehoty. Všetkým známym vyvážajúcim výrobcom, orgánom príslušnej krajiny a združeniam vyvážajúcich výrobcov Komisia oznámi, v prípade potreby prostredníctvom orgánov príslušnej krajiny, ktoré spoločnosti boli vybrané do vzorky.

Komisia v záujme získania informácií, ktoré považuje za potrebné na účely prešetrovania v súvislosti s vyvážajúcimi výrobcami, zašle dotazníky vyvážajúcim výrobcom vybraným do vzorky, všetkým známym združeniam vyvážajúcich výrobcov a orgánom príslušnej krajiny.

Všetci vyvážajúci výrobcovia vybraní do vzorky budú musieť do 37 dní odo dňa oznámenia výberu vzorky predložiť vyplnený dotazník, pokiaľ nie je určené inak.

Bez toho, aby bolo dotknuté prípadné uplatňovanie článku 18 základného nariadenia, spoločnosti, ktoré súhlasili so svojím prípadným zaradením do vzorky, ale neboli do nej vybrané, sa budú považovať za spolupracujúce (ďalej len „spolupracujúci vyvážajúci výrobcovia nezaradení do vzorky“). Bez toho, aby bolo dotknuté ďalej uvedené písmeno b), antidumpingové clo, ktoré môže byť uplatnené na dovoz realizovaný spolupracujúcimi vyvážajúcimi výrobcami nezaradenými do vzorky, nepresiahne vážené priemerné dumpingové rozpätie stanovené pre vyvážajúcich výrobcov zaradených do vzorky (3).

b)   Individuálne dumpingové rozpätie pre spoločnosti nezaradené do vzorky

Spolupracujúci vyvážajúci výrobcovia nezaradení do vzorky môžu podľa článku 17 ods. 3 základného nariadenia požiadať, aby Komisia stanovila ich individuálne dumpingové rozpätia (ďalej len „individuálne dumpingové rozpätie“). Vyvážajúci výrobcovia, ktorí by chceli požiadať o individuálne dumpingové rozpätie, si musia vyžiadať dotazník a vrátiť ho riadne vyplnený do 37 dní odo dňa oznámenia o výbere vzorky, pokiaľ nie je určené inak. Komisia prešetrí, či im môže byť uložené individuálne clo v súlade s článkom 9 ods. 5 základného nariadenia. Tí vyvážajúci výrobcovia z krajiny s netrhovým hospodárstvom, ktorí sú toho názoru, že u nich pri výrobe a predaji výrobku, ktorý je predmetom prešetrenia, prevládajú podmienky trhového hospodárstva, môžu na tento účel predložiť riadne odôvodnenú žiadosť o trhovohospodárske zaobchádzanie (ďalej len „žiadosť o THZ“) a vrátiť ju riadne vyplnenú v lehotách stanovených v bode 5.1.2.

Vyvážajúci výrobcovia, ktorí žiadajú o individuálne dumpingové rozpätie, by však mali vziať na vedomie, že Komisia môže napriek tomu rozhodnúť o tom, že nestanoví ich individuálne dumpingové rozpätie, napríklad v prípade, keď je počet vyvážajúcich výrobcov taký veľký, že takéto stanovenie by bolo nadmieru zložité a bránilo by včasnému skončeniu prešetrovania.

5.1.1.2.   Ďalší postup v súvislosti s vyvážajúcimi výrobcami z príslušnej krajiny s netrhovým hospodárstvom

V súlade s článkom 2 ods. 7 písm. b) základného nariadenia individuálni vyvážajúci výrobcovia v príslušnej krajine, ktorí sú toho názoru, že u nich pri výrobe a predaji výrobku, ktorý je predmetom prešetrovania, prevládajú podmienky trhového hospodárstva, môžu na tento účel predložiť riadne odôvodnenú žiadosť o trhovohospodárske zaobchádzanie (ďalej len „žiadosť o THZ“). THZ im bude priznané, ak z posúdenia žiadosti o THZ vyplynie, že sú splnené kritériá uvedené v článku 2 ods. 7 písm. c) základného nariadenia (4). Dumpingové rozpätie vyvážajúcich výrobcov, ktorým bolo priznané THZ, sa vypočíta v maximálnej možnej miere a bez toho, aby tým bolo dotknuté využitie dostupných skutočností podľa článku 18 základného nariadenia, použitím ich vlastnej normálnej hodnoty a vývozných cien v súlade s článkom 2 ods. 7 písm. b) základného nariadenia.

Komisia zašle formuláre žiadosti o THZ všetkým vyvážajúcim výrobcom v príslušnej krajine, ktorí boli vybraní do vzorky, ako aj spolupracujúcim vyvážajúcim výrobcom nezaradeným do vzorky, ktorí chcú požiadať o individuálne dumpingové rozpätie, všetkým známym združeniam vyvážajúcich výrobcov a orgánom príslušnej krajiny. Komisia posúdi len tie žiadosti o THZ, ktoré predložili vyvážajúci výrobcovia z príslušnej krajiny vybraní do vzorky alebo spolupracujúci vyvážajúci výrobcovia nezaradení do vzorky, ktorých žiadosť o individuálne dumpingové rozpätie bola schválená.

Všetci vyvážajúci výrobcovia žiadajúci o THZ musia predložiť vyplnený formulár žiadosti o THZ do 21 dní odo dňa oznámenia o výbere vzorky alebo rozhodnutia o tom, že sa výber vzorky neuskutoční, pokiaľ nie je určené inak.

5.1.2.   Prešetrovanie neprepojených dovozcov
   (5)
   (6)

Neprepojení dovozcovia výrobku, ktorý je predmetom prešetrovania, z príslušnej krajiny do Únie sa vyzývajú na účasť na tomto prešetrovaní.

Vzhľadom na možný veľký počet neprepojených dovozcov, ktorých sa toto konanie týka, a s cieľom dokončiť prešetrovanie v rámci predpísaných lehôt môže Komisia obmedziť počet neprepojených dovozcov, ktorí budú podrobení prešetrovaniu, na primeraný počet vybraním vzorky (tento postup sa nazýva aj „výber vzorky“). Výber vzorky sa vykoná v súlade s článkom 17 základného nariadenia.

S cieľom umožniť Komisii, aby rozhodla o potrebe výberu vzorky a v prípade kladného rozhodnutia k nemu pristúpila, všetci neprepojení dovozcovia alebo zástupcovia konajúci sa týmto vyzývajú, aby sa Komisii prihlásili. Tieto strany tak musia urobiť do 15 dní odo dňa uverejnenia tohto oznámenia v Úradnom vestníku Európskej únie, pokiaľ nie je určené inak, a to tak, že Komisii poskytnú informácie o svojej(-ich) spoločnosti(-iach) požadované v prílohe II k tomuto oznámeniu.

S cieľom získať informácie, ktoré považuje za potrebné na výber vzorky neprepojených dovozcov, môže Komisia osloviť aj všetky známe združenia dovozcov.

Všetky zainteresované strany, ktoré by chceli predložiť akékoľvek iné dôležité informácie týkajúce sa výberu vzorky, okrem už uvedených požadovaných informácií, tak musia urobiť v lehote do 21 dní odo dňa uverejnenia tohto oznámenia v Úradnom vestníku Európskej únie, pokiaľ nie je určené inak.

Ak je potrebný výber vzorky, dovozcov možno vybrať na základe najväčšieho reprezentatívneho objemu predaja výrobku, ktorý je predmetom prešetrovania, v Únii, ktorý možno primerane prešetriť v rámci stanovenej lehoty. Komisia oznámi všetkým známym neprepojeným dovozcom a združeniam dovozcov spoločnosti, ktoré boli vybrané do vzorky.

S cieľom získať informácie, ktoré považuje za potrebné na účely prešetrovania, Komisia zašle dotazníky neprepojeným dovozcom zaradeným do vzorky a všetkým známym združeniam dovozcov. Tieto strany musia predložiť vyplnený dotazník do 37 dní odo dňa oznámenia o výbere vzorky, pokiaľ nie je určené inak.

5.2.   
  Postup stanovenia ujmy a prešetrovania výrobcov z Únie

Stanovenie ujmy sa zakladá na nesporných dôkazoch a zahŕňa objektívne preskúmanie objemu dumpingového dovozu, jeho účinkov na ceny na trhu Únie a následný vplyv takéhoto dovozu na výrobné odvetvie Únie. S cieľom stanoviť, či výrobné odvetvie Únie utrpelo ujmu, sa známy výrobca z Únie vyrábajúci výrobok, ktorý je predmetom prešetrovania, vyzýva, aby sa zúčastnil na prešetrovaní, ktoré uskutočňuje Komisia.

S cieľom získať informácie, ktoré Komisia pokladá za potrebné na uskutočnenie prešetrovania, pokiaľ ide o výrobcov z Únie, Komisia zašle známemu výrobcovi z Únie dotazníky, konkrétne spoločnosti Nutrinova Nutrition Specialties & Food Ingredients GmbH (ďalej len „navrhovateľ“).

Uvedený výrobca z Únie musí vyplnený dotazník predložiť do 37 dní odo dňa uverejnenia tohto oznámenia v Úradnom vestníku Európskej únie, pokiaľ nie je určené inak.

Akýkoľvek výrobca v Únii a akékoľvek združenie výrobcov v Únii, ktorí už neboli uvedení, sa vyzývajú, aby sa na účely prihlásenia a vyžiadania dotazníka bezodkladne obrátili na Komisiu, pokiaľ možno e-mailom, najneskôr však do 15 dní odo dňa uverejnenia tohto oznámenia v Úradnom vestníku Európskej únie, pokiaľ nie je určené inak.

5.3.   
  Postup posudzovania záujmu Únie

Ak sa týmto preukáže existencia dumpingu a spôsobenej ujmy, rozhodne sa v zmysle článku 21 základného nariadenia o tom, či by prijatie antidumpingových opatrení nebolo v rozpore so záujmom Únie. Výrobcovia z Únie, dovozcovia a ich zastupujúce združenia, používatelia a ich zastupujúce združenia a organizácie zastupujúce spotrebiteľov sa vyzývajú, aby sa prihlásili do 15 dní odo dňa uverejnenia tohto oznámenia v Úradnom vestníku Európskej únie, pokiaľ nie je určené inak. Aby sa organizácie zastupujúce spotrebiteľov mohli zúčastniť na prešetrovaní, musia v rámci rovnakej lehoty preukázať objektívnu súvislosť medzi svojimi činnosťami a výrobkom, ktorý je predmetom prešetrovania.

Strany, ktoré sa prihlásia v rámci uvedenej lehoty, môžu Komisii poskytnúť informácie týkajúce sa záujmu Únie do 37 dní odo dňa uverejnenia tohto oznámenia v Úradnom vestníku Európskej únie, pokiaľ nie je určené inak. Tieto informácie môžu byť poskytnuté v ľubovoľnom formáte alebo prostredníctvom vyplnenia dotazníka vyhotoveného Komisiou. V každom prípade sa informácie predložené v súlade s článkom 21 základného nariadenia zohľadnia len vtedy, ak sa v čase ich predloženia podložia konkrétnymi dôkazmi.

5.4.   
  Iné písomné podania

V súlade s ustanoveniami tohto oznámenia sa týmto všetky zainteresované strany vyzývajú, aby oznámili svoje stanoviská, predložili informácie a poskytli podporné dôkazy. Tieto informácie a podporné dôkazy musia byť Komisii doručené do 37 dní odo dňa uverejnenia tohto oznámenia v Úradnom vestníku Európskej únie, pokiaľ nie je určené inak.

5.5.   
  Možnosť vypočutia útvarmi Komisie vykonávajúcimi prešetrovanie

Všetky zainteresované strany môžu požiadať o vypočutie útvarmi Komisie vykonávajúcimi prešetrovanie. Každá žiadosť o vypočutie by sa mala podať písomne a mali by sa v nej uviesť dôvody žiadosti. Žiadosť o vypočutie vo veciach týkajúcich sa začiatočnej fázy prešetrovania sa musí predložiť do 15 dní odo dňa uverejnenia tohto oznámenia v Úradnom vestníku Európskej únie. Neskôr sa žiadosti o vypočutie musia predkladať v rámci osobitných lehôt stanovených Komisiou pri jej komunikácii so stranami.

5.6.   
  Pokyny na predkladanie písomných podaní a zasielanie vyplnených dotazníkov a korešpondencie

Všetky písomné podania vrátane informácií požadovaných v tomto oznámení, vyplnených dotazníkov a korešpondencie, ktoré zainteresované strany poskytujú ako dôverné, sú označené ako „Limited“ (7).

Od zainteresovaných strán, ktoré poskytujú informácie označené ako „Limited“ sa vyžaduje, aby v súlade s článkom 19 ods. 2 základného nariadenia predložili zhrnutie týchto informácií, ktoré nemá dôverný charakter a ktoré bude označené ako „For inspection by interested parties“. Toto zhrnutie musí byť dostatočne podrobné, aby umožnilo primerane pochopiť podstatu predložených dôverných informácií. Ak zainteresovaná strana, ktorá poskytuje dôverné informácie, nepredloží ich zhrnutie, ktoré nemá dôverný charakter, v požadovanom formáte a kvalite, nemusí sa na takéto informácie prihliadať.

Zainteresované strany sa vyzývajú, aby všetky podania a žiadosti predkladali e-mailom vrátane naskenovaných splnomocnení a osvedčení, s výnimkou rozsiahlych odpovedí, ktoré sa predkladajú na nosičoch CD-ROM alebo DVD osobne alebo doporučenou zásielkou. Použitím e-mailu zainteresované strany vyjadrujú súhlas s pravidlami uplatniteľnými na elektronické podania uvedenými v dokumente „CORRESPONDENCE WITH THE EUROPEAN COMMISSION IN TRADE DEFENCE CASES“ uverejnenom na webovej stránke Generálneho riaditeľstva pre obchod: http://trade.ec.europa.eu/doclib/docs/2011/june/tradoc_148003.pdf Zainteresované strany musia uviesť svoje meno (názov), adresu, telefónne číslo a platnú e-mailovú adresu a mali by zabezpečiť, aby bola uvedená e-mailová adresa funkčným oficiálnym pracovným e-mailom, ktorý sa denne kontroluje. Po poskytnutí kontaktných údajov bude Komisia komunikovať so zainteresovanými stranami iba e-mailom, pokiaľ výslovne nepožiadajú o doručenie všetkých dokumentov Komisie inými komunikačnými prostriedkami, alebo ak si povaha dokumentov, ktoré sa majú zaslať, nevyžaduje použitie doporučenej zásielky. Ďalšie pravidlá a informácie týkajúce sa korešpondencie s Komisiou vrátane zásad, ktoré sa vzťahujú na podania e-mailom, nájdu zainteresované strany v pokynoch o komunikácii so zainteresovanými stranami, ktoré sú uvedené vyššie.

Adresa Komisie na účely korešpondencie:

| European Commission |
| --- |
| Directorate-General for Trade |
| Directorate H |
| Office: CHAR 04/039 |
| 1040 Bruxelles/Brussel |
| BELGIQUE/BELGIË |
| E-mailová adresa pre otázky týkajúce sa dumpingu a prílohy I: trade-ace-k-dumping@ec.europa.eu |
| E-mailová adresa pre otázky týkajúce sa ujmy a prílohy II: trade-ace-k-injury@ec.europa.eu |

European Commission

Directorate-General for Trade

Directorate H

Office: CHAR 04/039

1040 Bruxelles/Brussel

BELGIQUE/BELGIË

E-mailová adresa pre otázky týkajúce sa dumpingu a prílohy I: trade-ace-k-dumping@ec.europa.eu

E-mailová adresa pre otázky týkajúce sa ujmy a prílohy II: trade-ace-k-injury@ec.europa.eu

6.   Odmietnutie spolupráce

V prípade, ak niektorá zainteresovaná strana odmietne sprístupniť potrebné informácie, alebo ich neposkytne v príslušných lehotách, alebo významnou mierou bráni v prešetrovaní, je možné v súlade s článkom 18 základného nariadenia dospieť na základe dostupných skutočností k dočasným alebo ku konečným zisteniam potvrdzujúcim alebo vyvracajúcim tvrdenia.

Ak sa zistí, že niektorá zainteresovaná strana poskytla nepravdivé alebo zavádzajúce informácie, tieto informácie sa nemusia zohľadniť a môžu sa použiť dostupné skutočnosti.

Ak niektorá zainteresovaná strana nespolupracuje alebo spolupracuje iba čiastočne, a zistenia sa preto v súlade s článkom 18 základného nariadenia zakladajú na dostupných skutočnostiach, výsledok môže byť pre túto stranu menej priaznivý než v prípade, keby táto strana bola spolupracovala.

Neposkytnutie odpovede v elektronickej podobe sa nepovažuje za odmietnutie spolupráce, pokiaľ zainteresovaná strana preukáže, že poskytnutie požadovanej odpovede by spôsobilo neprimeranú záťaž navyše alebo ďalšie neprimerané náklady. Zainteresovaná strana by sa mala ihneď obrátiť na Komisiu.

7.   Úradník pre vypočutie

Zainteresované strany sa môžu obrátiť na úradníka pre vypočutie Generálneho riaditeľstva pre obchod. Úradník pre vypočutie je kontaktnou osobou medzi zainteresovanými stranami a útvarmi Komisie vykonávajúcimi prešetrovanie. Úradník pre vypočutie skúma žiadosti o nahliadnutie do spisu, spory týkajúce sa dôvernosti dokumentov, žiadosti o predĺženie lehôt a žiadosti tretích strán o vypočutie. Úradník pre vypočutie môže usporiadať vypočutie konkrétnej zainteresovanej strany a pôsobiť ako sprostredkovateľ v záujme zabezpečenia plného uplatnenia práv zainteresovanej strany na obhajobu.

Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Žiadosť o vypočutie vo veciach týkajúcich sa začiatočnej fázy prešetrovania sa musí predložiť do 15 dní odo dňa uverejnenia tohto oznámenia v Úradnom vestníku Európskej únie. Neskoršie sa žiadosti o vypočutie musia predložiť v rámci osobitných lehôt stanovených Komisiou pri jej komunikácii so stranami.

Úradník pre vypočutie takisto zabezpečí usporiadanie vypočutia pre zainteresované strany, na ktorom budú môcť vyjadriť svoje stanoviská a protiargumenty k otázkam týkajúcim sa okrem iného dumpingu, ujmy, príčinnej súvislosti a záujmu Únie. Takéto vypočutie sa spravidla koná najneskôr koncom štvrtého týždňa po zverejnení dočasných zistení.

Ďalšie informácie a kontaktné údaje môžu zainteresované strany nájsť na webových stránkach úradníka pre vypočutie na webovej lokalite Generálneho riaditeľstva pre obchod: http://ec.europa.eu/commission_2010-2014/degucht/contact/hearing-officer/

8.   Harmonogram prešetrovania

V súlade s článkom 6 ods. 9 základného nariadenia sa prešetrovanie skončí do 15 mesiacov odo dňa uverejnenia tohto oznámenia v Úradnom vestníku Európskej únie. V súlade s článkom 7 ods. 1 základného nariadenia možno uložiť dočasné opatrenia najneskôr do deväť mesiacov od uverejnenia tohto oznámenia v Úradnom vestníku Európskej únie.

9.   Spracovanie osobných údajov

So všetkými osobnými údajmi získanými počas tohto prešetrovania sa bude zaobchádzať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (8).

---

(1)  Ú. v. EÚ L 343, 22.12.2009, s. 51.

(2)  Vyvážajúci výrobca je každá spoločnosť v príslušnej krajine vyrábajúca a vyvážajúca výrobok, ktorý je predmetom prešetrovania, na trh Únie, priamo alebo prostredníctvom tretej strany vrátane akýchkoľvek s ňou prepojených spoločností, ktoré sú zapojené do výroby, predaja na domácom trhu alebo do vývozu výrobku, ktorý je predmetom prešetrovania.

(3)  Podľa článku 9 ods. 6 základného nariadenia sa do úvahy nebudú brať žiadne nulové rozpätia, rozpätia de minimis ani rozpätia stanovené za okolností uvedených v článku 18 základného nariadenia.

(4)  Vyvážajúci výrobcovia musia preukázať predovšetkým, že: i) obchodné rozhodnutia a náklady sa stanovujú na základe trhových podmienok a bez závažných zásahov štátu; ii) firmy majú jeden prehľadný súbor základných účtovných záznamov, ktoré podliehajú nezávislému auditu v súlade s medzinárodnými účtovnými štandardmi a ktoré sa používajú na všetky účely; iii) neexistujú žiadne výrazné narušenia pretrvávajúce z bývalého systému netrhového hospodárstva; iv) zákonmi o konkurze a o vlastníctve sa zaručuje právna istota a stabilita a v) prepočty výmenných kurzov sa vykonávajú na základe trhových sadzieb.

(5)  Do vzorky môžu byť zaradení iba dovozcovia neprepojení s vyvážajúcimi výrobcami. Dovozcovia, ktorí sú prepojení s vyvážajúcimi výrobcami, musia v súvislosti s týmito vyvážajúcimi výrobcami vyplniť prílohu I k dotazníku. V súlade s článkom 143 nariadenia Komisie (EHS) č. 2454/93 o vykonávaní Colného kódexu Spoločenstva sa osoby považujú za prepojené len vtedy, ak: a) jedna z nich je predstaviteľom alebo riaditeľom podniku druhej osoby alebo naopak; b) sú právne uznanými obchodnými spoločníkmi; c) sú zamestnávateľom a zamestnancom; d) akákoľvek osoba priamo alebo nepriamo vlastní, kontroluje alebo má v držbe 5 % alebo viac hodnoty akcií alebo podielov s hlasovacím právom jednej aj druhej osoby; e) jedna z nich priamo alebo nepriamo kontroluje druhú osobu; f) oboch priamo alebo nepriamo kontroluje tretia osoba; g) obe spoločne priamo alebo nepriamo kontrolujú tretiu osobu, alebo h) sú členmi jednej rodiny. Osoby sa považujú za členov jednej rodiny, ak majú medzi sebou tieto vzťahy: i) manžel a manželka; ii) rodič a dieťa; iii) brat a sestra (vlastní aj nevlastní súrodenci); iv) starý rodič a vnuk alebo vnučka; v) strýc alebo teta a synovec alebo neter; vi) svokor alebo svokra a zať alebo nevesta; vii) švagor a švagriná (Ú. v. ES L 253, 11.10.1993, s. 1). V tomto kontexte „osoba“ znamená akúkoľvek fyzickú alebo právnickú osobu.

(6)  Údaje poskytnuté neprepojenými dovozcami môžu byť použité aj v súvislosti s inými aspektmi tohto prešetrovania, než je stanovenie dumpingu.

(7)  Dokument označený ako „Limited“ je dokument, ktorý sa považuje za dôverný v zmysle článku 19 nariadenia (ES) č. 1225/2009 a článku 6 Dohody WTO o implementácii článku VI dohody GATT z roku 1994 (antidumpingová dohoda). Tento dokument je chránený aj podľa článku 4 nariadenia Európskeho parlamentu a Rady (ES) č. 1049/2001 (Ú. v. ES L 145, 31.5.2001, s. 43).

(8)  Ú. v. ES L 8, 12.1.2001, s. 1.

---

PRÍLOHA I

---

PRÍLOHA II

---

| 4.9.2014 | SK | Úradný vestník Európskej únie | C 297/12 |
| --- | --- | --- | --- |

4.9.2014

SK

Úradný vestník Európskej únie

C 297/12

---

Oznámenie o uplynutí platnosti určitých antidumpingových opatrení

(2014/C 297/03)

V nadväznosti na uverejnenie oznámenia o blížiacom sa uplynutí platnosti (1), na základe ktorého nebola podaná žiadna riadne odôvodnená žiadosť o preskúmanie, Komisia oznamuje, že čoskoro uplynie platnosť ďalej uvedeného antidumpingového opatrenia.

Toto oznámenie sa uverejňuje v súlade s článkom 11 ods. 2 nariadenia Rady (ES) č. 1225/2009 z 30. novembra 2009 (2) o ochrane pred dumpingovými dovozmi z krajín, ktoré nie sú členmi Európskeho spoločenstva.

| Výrobok | Krajina(-y) pôvodu alebo vývozu | Opatrenia | Odkaz | Dátum skončenia platnosti (3) |
| --- | --- | --- | --- | --- |
| Rúrové a potrubné tvarovky zo železa a ocele | Thajsko | Antidumpingové clo | Nariadenie Rady (ES) č. 803/2009 (Ú. v. EÚ L 233, 4.9.2009, s. 1) pokiaľ ide o Thajsko | 5.9.2014 |

Výrobok

Krajina(-y) pôvodu alebo vývozu

Opatrenia

Odkaz

Dátum skončenia platnosti (3)

Rúrové a potrubné tvarovky zo železa a ocele

Thajsko

Antidumpingové clo

Nariadenie Rady (ES) č. 803/2009 (Ú. v. EÚ L 233, 4.9.2009, s. 1) pokiaľ ide o Thajsko

5.9.2014

---

(1)  Ú. v. EÚ C 366, 14.12.2013, s. 35.

(2)  Ú. v. EÚ L 343, 22.12.2009, s. 51.

(3)  Platnosť opatrenia uplynie o polnoci v deň uvedený v tomto stĺpci.

---

KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE

Európska komisia

| 4.9.2014 | SK | Úradný vestník Európskej únie | C 297/13 |
| --- | --- | --- | --- |

4.9.2014

SK

Úradný vestník Európskej únie

C 297/13

---

Predbežné oznámenie o koncentrácii

(Vec M.7217 – Facebook/WhatsApp)

(Text s významom pre EHP)

(2014/C 297/04)

| 1. | Európskej komisii bolo 29. augusta 2014 podľa článku 4 a na základe postúpenia podľa článku 4 ods. 5 nariadenia Rady (ES) č. 139/2004 (1) doručené oznámenie o zamýšľanej koncentrácii, ktorou podnik Facebook, Inc. („Facebook“, USA) získava v zmysle článku 3 ods. 1 písm. b) nariadenia o fúziách prostredníctvom kúpy akcií kontrolu nad celým podnikom WhatsApp Inc. („WhatsApp“, USA). |
| --- | --- |

1.

Európskej komisii bolo 29. augusta 2014 podľa článku 4 a na základe postúpenia podľa článku 4 ods. 5 nariadenia Rady (ES) č. 139/2004 (1) doručené oznámenie o zamýšľanej koncentrácii, ktorou podnik Facebook, Inc. („Facebook“, USA) získava v zmysle článku 3 ods. 1 písm. b) nariadenia o fúziách prostredníctvom kúpy akcií kontrolu nad celým podnikom WhatsApp Inc. („WhatsApp“, USA).

| 2. | Predmet činnosti dotknutých podnikov:
  —   Facebook: poskytovanie webových lokalít a mobilných aplikácií ponúkajúcich funkcie sociálnych sietí, spotrebiteľskej komunikácie a zdieľania fotografií a videa, poskytovanie reklamného priestoru online,
  —   WhatsApp: poskytovanie mobilnej aplikácie ponúkajúcej funkcie spotrebiteľskej komunikácie. |
| --- | --- |

2.

Predmet činnosti dotknutých podnikov:

—   Facebook: poskytovanie webových lokalít a mobilných aplikácií ponúkajúcich funkcie sociálnych sietí, spotrebiteľskej komunikácie a zdieľania fotografií a videa, poskytovanie reklamného priestoru online,

—   WhatsApp: poskytovanie mobilnej aplikácie ponúkajúcej funkcie spotrebiteľskej komunikácie.

| 3. | Na základe predbežného posúdenia a bez toho, aby bolo dotknuté konečné rozhodnutie v tejto veci, sa Európska komisia domnieva, že oznámená transakcia by mohla patriť do rozsahu pôsobnosti nariadenia o fúziách. |
| --- | --- |

3.

Na základe predbežného posúdenia a bez toho, aby bolo dotknuté konečné rozhodnutie v tejto veci, sa Európska komisia domnieva, že oznámená transakcia by mohla patriť do rozsahu pôsobnosti nariadenia o fúziách.

| 4. | Európska komisia vyzýva zainteresované tretie strany, aby predložili prípadné pripomienky k zamýšľanej koncentrácii.
  Pripomienky musia byť Európskej komisii doručené najneskôr do 10 dní od dátumu uverejnenia tohto oznámenia. Pripomienky je možné zaslať faxom (+32 22964301), e-mailom na adresu: COMP-MERGER-REGISTRY@ec.europa.eu alebo poštou s uvedením referenčného čísla M.7217 – Facebook/WhatsApp na túto adresu:





  European Commission |
| --- | --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

4.

Európska komisia vyzýva zainteresované tretie strany, aby predložili prípadné pripomienky k zamýšľanej koncentrácii.

Pripomienky musia byť Európskej komisii doručené najneskôr do 10 dní od dátumu uverejnenia tohto oznámenia. Pripomienky je možné zaslať faxom (+32 22964301), e-mailom na adresu: COMP-MERGER-REGISTRY@ec.europa.eu alebo poštou s uvedením referenčného čísla M.7217 – Facebook/WhatsApp na túto adresu:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  Ú. v. EÚ L 24, 29.1.2004, s. 1 („nariadenie o fúziách“).

---

| 4.9.2014 | SK | Úradný vestník Európskej únie | C 297/14 |
| --- | --- | --- | --- |

4.9.2014

SK

Úradný vestník Európskej únie

C 297/14

---

Predbežné oznámenie o koncentrácii

(Vec M.7304 – Danone/ID Logistics/JV)

Vec, ktorá môže byť posúdená v rámci zjednodušeného postupu

(Text s významom pre EHP)

(2014/C 297/05)

| 1. | Európskej komisii bolo 28. augusta 2014 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii, ktorou podnik Société Anonyme des Eaux Minérales d’Evian („S.A.E.M.E.“, Francúzsko), dcérska spoločnosť skupiny Danone (Francúzsko), a podnik ID Logistics SAS, dcérska spoločnosť skupiny ID Logistics Group (Francúzsko), získavajú v zmysle článku 3 ods. 1 písm. b) nariadenia o fúziách spoločnú kontrolu nad plne funkčným spoločným podnikom prostredníctvom kúpy akcií v novozaloženej spoločnosti tvoriacej spoločný podnik. |
| --- | --- |

1.

Európskej komisii bolo 28. augusta 2014 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii, ktorou podnik Société Anonyme des Eaux Minérales d’Evian („S.A.E.M.E.“, Francúzsko), dcérska spoločnosť skupiny Danone (Francúzsko), a podnik ID Logistics SAS, dcérska spoločnosť skupiny ID Logistics Group (Francúzsko), získavajú v zmysle článku 3 ods. 1 písm. b) nariadenia o fúziách spoločnú kontrolu nad plne funkčným spoločným podnikom prostredníctvom kúpy akcií v novozaloženej spoločnosti tvoriacej spoločný podnik.

| 2. | Predmet činnosti dotknutých podnikov:






  — | podnik S.A.E.M.E. je dcérska spoločnosť skupiny Danone (špecializujúcej sa v oblasti agropotravinárskeho odvetvia). Podnik S.A.E.M.E. je francúzska spoločnosť pôsobiaca v odvetví výroby a uvádzania na trh stolových vôd, |
| --- | --- | --- |

2.

Predmet činnosti dotknutých podnikov:

—

podnik S.A.E.M.E. je dcérska spoločnosť skupiny Danone (špecializujúcej sa v oblasti agropotravinárskeho odvetvia). Podnik S.A.E.M.E. je francúzska spoločnosť pôsobiaca v odvetví výroby a uvádzania na trh stolových vôd,

| — | podnik ID Logistics poskytuje komplexné logistické služby vo Francúzsku a v zahraničí. Skupina ponúka integrované logistické služby vrátane poskytovania dopravných služieb, skladovania a služieb s pridanou hodnotou, určených predovšetkým najvýznamnejším zákazníkom, |
| --- | --- |

—

podnik ID Logistics poskytuje komplexné logistické služby vo Francúzsku a v zahraničí. Skupina ponúka integrované logistické služby vrátane poskytovania dopravných služieb, skladovania a služieb s pridanou hodnotou, určených predovšetkým najvýznamnejším zákazníkom,

| — | plne funkčný spoločný podnik [podľa nariadenia (ES) č. 139/2004] bude poskytovať logistické služby predovšetkým v oblasti stolových vôd. |
| --- | --- |

—

plne funkčný spoločný podnik [podľa nariadenia (ES) č. 139/2004] bude poskytovať logistické služby predovšetkým v oblasti stolových vôd.

| 3. | Na základe predbežného posúdenia a bez toho, aby bolo dotknuté konečné rozhodnutie v tejto veci, sa Európska komisia domnieva, že oznámená transakcia by mohla patriť do rozsahu pôsobnosti nariadenia o fúziách. V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) je potrebné uviesť, že túto vec je možné posudzovať v súlade s postupom stanoveným v oznámení. |
| --- | --- |

3.

Na základe predbežného posúdenia a bez toho, aby bolo dotknuté konečné rozhodnutie v tejto veci, sa Európska komisia domnieva, že oznámená transakcia by mohla patriť do rozsahu pôsobnosti nariadenia o fúziách. V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) je potrebné uviesť, že túto vec je možné posudzovať v súlade s postupom stanoveným v oznámení.

| 4. | Európska komisia vyzýva zainteresované tretie strany, aby predložili prípadné pripomienky k zamýšľanej koncentrácii.
  Pripomienky musia byť Európskej komisii doručené najneskôr do 10 dní od dátumu uverejnenia tohto oznámenia. Pripomienky je možné zaslať faxom (+32 22964301), e-mailom na adresu: COMP-MERGER-REGISTRY@ec.europa.eu alebo poštou s uvedením referenčného čísla M.7304 – Danone/ID Logistics/JV na túto adresu:





  Commission européenne |
| --- | --- |
| Direction générale de la concurrence |
| Greffe des concentrations |
| 1049 Bruxelles/Brussel |
| BELGIQUE/BELGIË |

4.

Európska komisia vyzýva zainteresované tretie strany, aby predložili prípadné pripomienky k zamýšľanej koncentrácii.

Pripomienky musia byť Európskej komisii doručené najneskôr do 10 dní od dátumu uverejnenia tohto oznámenia. Pripomienky je možné zaslať faxom (+32 22964301), e-mailom na adresu: COMP-MERGER-REGISTRY@ec.europa.eu alebo poštou s uvedením referenčného čísla M.7304 – Danone/ID Logistics/JV na túto adresu:

Commission européenne

Direction générale de la concurrence

Greffe des concentrations

1049 Bruxelles/Brussel

BELGIQUE/BELGIË

---

(1)  Ú. v. EÚ L 24, 29.1.2004, s. 1 („nariadenie o fúziách“).

(2)  Ú. v. EÚ C 366, 14.12.2013, s. 5.

---

INÉ AKTY

Európska komisia

| 4.9.2014 | SK | Úradný vestník Európskej únie | C 297/15 |
| --- | --- | --- | --- |

4.9.2014

SK

Úradný vestník Európskej únie

C 297/15

---

Uverejnenie žiadosti o zmenu podľa článku 50 ods. 2 písm. b) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

(2014/C 297/06)

Týmto uverejnením sa poskytuje právo vzniesť námietku proti žiadosti o zmenu podľa článku 51 nariadenia Európskeho parlamentu a Rady (EÚ) č. 1151/2012 (1).

ŽIADOSŤ O ZMENU

NARIADENIE RADY (ES) č. 509/2006

o zaručených tradičných špecialitách z poľnohospodárskych výrobkov a potravín
   (2)

ŽIADOSŤ O ZMENU V SÚLADE S ČLÁNKOM 11

„PREKMURSKA GIBANICA“

Číslo ES: SI-TSG-0107-01150 – 6.9.2013

1.   Skupina žiadateľov

| Názov skupiny | : | Društvo za promocijo in zaščito prekmurskih dobrot |
| --- | --- | --- |
| Adresa | : | Ulica Štefana Kovača 40, SI–9000 Murska Sobota |
| Telefón | : | +386 25261435 |
| E-mail | : | dpzdp@siol.net |

Názov skupiny

:

Društvo za promocijo in zaščito prekmurskih dobrot

Adresa

:

Ulica Štefana Kovača 40, SI–9000 Murska Sobota

Telefón

:

+386 25261435

E-mail

:

dpzdp@siol.net

2.   Členský štát alebo tretia krajina

Slovinsko

3.   Položka v špecifikácii výrobku, ktorej sa zmena týka

—

—

—

—

—

4.   Druh zmeny (zmien)

—

—

5.   Zmena (zmeny)

| 1. | Opis výrobného postupu výrobku, na ktorý sa vzťahuje názov uvedený v bode 3.1. |
| --- | --- |

1.

Opis výrobného postupu výrobku, na ktorý sa vzťahuje názov uvedený v bode 3.1.

a)   Použitie múky

V súvislosti s prípravou (krehkého a lístkového) cesta sa zmienky o „hrubej a/alebo hladkej pšeničnej múke“ nahrádzajú formuláciou „biela pšeničná múka“.

Pri príprave cesta na koláč „Prekmurska gibanica“ sa zistilo, že vlastnosti krehkého a lístkového cesta sa nemenia v závislosti od použitého druhu múky (hladká, polohrubá alebo kombinácia oboch); konečný vzhľad priečneho prierezu, aróma a textúra rezov koláča „Prekmurska gibanica“ sa teda navrhovanou zmenou nemenia.

b)   Kúpené lístkové a krehké cesto

Je potrebné prispôsobiť výrobu koláča „Prekmurska gibanica“ vzhľadom na rôznych výrobcov a spôsoby výroby, ktoré používajú, a preto sa povoľuje aj použitie kúpeného krehkého a lístkového cesta, toto cesto však nesmie byť mrazené.

Koláč „Prekmurska gibanica“ sa zvykol vyrábať najmä v poľnohospodárskych podnikoch, pričom krehké a lístkové cesto sa pripravovalo najlepšie tesne pred upečením koláča „Prekmurska gibanica“.

Na základe zvýšeného dopytu po koláči „Prekmurska gibanica“ ako tradičného slovinského jedla sa ho rozhodlo vyrábať aj niekoľko rôznych priemyselných výrobcov, hotelov, kúpeľov atď. Keďže je pre nich prakticky nemožné pripravovať cesto tesne pred pečením koláča „Prekmurska gibanica“, je nevyhnutné umožniť im pri výrobe koláča „Prekmurska gibanica“ použiť kúpené cesto.

c)   Použitie vanilkového cukru

Rozhodnutia o použití vanilkového cukru by sa mali ponechať na samotných výrobcov.

V minulosti sa vanilkový cukor na prípravu koláča „Prekmurska gibanica“ nepoužíval, v priebehu rokov ho však jednotliví výrobcovia začali pridávať do plnky. Množstvo pridaného vanilkového cukru nemá významný vplyv na vôňu a chuť, a teda ani na arómu koláča „Prekmurska gibanica“. Preto sa domnievame, že použitie vanilkového cukru sa musí ponechať na uváženie výrobcom.

d)   Použitie masti na prípravu krehkého cesta a na tukovú polevu

V evidovanej žiadosti o zápis názvu „Prekmurska gibanica“ do registra nebola masť uvedená v zozname surovín na výrobu krehkého cesta alebo tukovej polevy, uvádza sa však v opise postupu výroby koláča „Prekmurska gibanica“, a preto musí byť uvedená aj v zozname surovín.

e)   Použitie vajca, mlieka alebo kyslej smotany na prípravu krehkého cesta

V evidovanej žiadosti o zápis do registra sa tieto suroviny – okrem kyslej smotany – už uvádzajú v opise prípravy krehkého cesta, nie sú však uvedené v zozname surovín na prípravu krehkého cesta, a z toho dôvodu je nevyhnutné zahrnúť ich do zoznamu surovín.

f)   Použitie vajca na prípravu lístkového cesta

V opise prípravy lístkového cesta sa uvádza, že sa podľa potreby môže pridať aj vajce. Toto by mal odrážať aj zoznam surovín na prípravu lístkového cesta a výraz „podľa potreby“ sa doplní do výrazu „môže sa pridať aj vajce“.

g)   Mrazenie pred pečením

V položke 3.6 evidovanej žiadosti o zápis do registra sa stanovuje maximálne obdobie, počas ktorého môže byť koláč „Prekmurska gibanica“ zmrazený pred jeho upečením.

Dĺžka obdobia zmrazenia súvisí s technologickým vývojom a rozličnými spôsobmi mrazenia, od ktorých závisí trvanlivosť výrobku. S cieľom zabezpečiť, že sa zohľadnia rozličné spôsoby mrazenia, sa vypúšťa odkaz na dĺžku obdobia zmrazenia („v mrazničke sa môže uchovávať až tri mesiace“).

h)   Teplota a čas pečenia

Je potrebné prispôsobiť časy pečenia a teploty tak, aby zodpovedali technologickému vývoju a rozličným typom rúr používaných výrobcami (továrne na výrobu, turistické farmy, pekárne, hotely atď.) na pečenie koláča „Prekmurska gibanica“, a z toho dôvodu sa pridáva nová veta – „Bez ohľadu na toto odporúčanie sa môže teplota a čas pečenia prispôsobiť typu rúry.“

i)   Krájanie na menšie kúsky

Do položky 3.6 sa vkladá táto veta: „Pri servírovaní sa koláč ‚Prekmurska gibanica‘ môže krájať na akýkoľvek počet menších kúskov.“

Ako tradičný slovinský výrobok sa koláč „Prekmurska gibanica“ často podáva za rôznych okolností, ako napríklad v rámci stravovacích služieb, ako sú chuťovky, menu atď. Konečným spotrebiteľom koláča „Prekmurska gibanica“ musí byť preto ponúknutá možnosť krájať koláč na menšie kúsky vhodné na takéto situácie.

ŽIADOSŤ O ZÁPIS ZARUČENEJ TRADIČNEJ ŠPECIALITY DO REGISTRA

NARIADENIE RADY (ES) č. 509/2006

o zaručených tradičných špecialitách z poľnohospodárskych výrobkov a potravín
   (3)

„PREKMURSKA GIBANICA“

Číslo ES: SI-TSG-0107-01150 – 6.9.2013

1.   Názov a adresa skupiny žiadateľov

| Názov | : | Društvo za promocijo in zaščito prekmurskih dobrot |
| --- | --- | --- |
| Adresa | : | Ulica Štefana Kovača 40, SI–9000 Murska Sobota |
| Telefón | : | +386 25261435 |
| Fax | : | |
| E-mail | : | dpzdp@siol.net |

Názov

:

Društvo za promocijo in zaščito prekmurskih dobrot

Adresa

:

Ulica Štefana Kovača 40, SI–9000 Murska Sobota

Telefón

:

+386 25261435

Fax

:

E-mail

:

dpzdp@siol.net

2.   Členský štát alebo tretia krajina

Slovinsko

3.   Špecifikácia výrobku

3.1.   Názov na zápis do registra

„Prekmurska gibanica“

Žiadosť o zápis do registra sa vzťahuje len na názov v slovinskom jazyku.

Informácia „vyrobené tradičným slovinským spôsobom“, ktorá sa uvádza pri názve „Prekmurska gibanica“ sa má preložiť do jazyka krajiny, kde sa výrobok uvádza na trh a vyrába.

3.2.   Uveďte, prosím, či názov:

| ☒ | je špecifický sám osebe, |
| --- | --- |
| ☐ | vyjadruje špecifický charakter poľnohospodárskeho výrobku alebo potraviny. |

☒

je špecifický sám osebe,

☐

vyjadruje špecifický charakter poľnohospodárskeho výrobku alebo potraviny.

Podľa etymologického slovníka slovinského jazyka je „gibanica“ typ koláča („potica“) vyrábaný vo východnej časti Slovinska. Jeho názov súvisí so slovami „gibâničnik“, „gibâničnjak“ (košík na pečivo) alebo „gibâničar“ (pekár). Prvé písomné zmienky pochádzajú z 18. storočia, keď sa o tomto koláči zmieňuje pod názvom „gebanza“ jazykovedec a spisovateľ Pohlin. Slovo ako také je odvodené od slova „gybati“, keďže „gibanica“ je pomenovaná podľa mnohých vrstiev cesta – „gyüba“. „Prekmurska gibanica“ sa pripravuje z dvoch rôznych druhov cesta a štyroch rôznych plniek, z ktorých každá sa v koláči vyskytuje dvakrát, vďaka čomu výrobok získava svoj charakteristický špecifický vzhľad a typickú chuť. „Prekmurska gibanica“ je teda sama osebe špecifická, pričom zároveň vyjadruje špecifický charakter vďaka svojmu špecifickému zloženiu.

3.3.   Žiada sa o výhradu názvu podľa článku 13 ods. 2 nariadenia (ES) č. 509/2006?

| ☒ | Zápis do registra s výhradou názvu |
| --- | --- |
| ☐ | Zápis do registra bez výhrady názvu |

☒

Zápis do registra s výhradou názvu

☐

Zápis do registra bez výhrady názvu

3.4.   Druh výrobku

Trieda 2.3. Cukrárske výrobky, chlieb, pečivo, koláče, keksy a ostatné pekárske výrobky

3.5.   Opis poľnohospodárskeho výrobku alebo potraviny, na ktorú sa vzťahuje názov podľa bodu 3.1

„Prekmurska gibanica“ je koláč, ktorý sa pripravuje z dvoch druhov cesta (krehkého cesta na korpus a lístkového cesta, ktoré oddeľuje jednotlivé vrstvy plnky), na ktoré sa v presne stanovenom poradí umiestňujú štyri rôzne plnky (maková, tvarohová, orechová a jablková), pričom plnky sú od seba navzájom oddelené vrstvou lístkového cesta. Plnky sa potom musia opakovať v rovnakom poradí. Posledná vrstva plnky je pokrytá vrstvou lístkového cesta, na ktorú sa môže natrieť kyslá alebo sladká smotana zmiešaná s vaječným žĺtkom. Prípadne sa posledná vrstva len natrie tukovou polevou. „Gibanica“ sa môže piecť buď v okrúhlej, alebo v obdĺžnikovej forme na pečenie.

Fyzický opis: Rez koláča „Prekmurska gibanica“ je pevný a kompaktný. Vrstvy musia byť navzájom viditeľne oddelené, aby sa zabezpečilo, že každý kúsok bude mať správny vzhľad. Tvar formy na pečenie, v ktorej sa koláč „Prekmurska gibanica“ pečie, ovplyvňuje tvar rezu (trojuholníkový alebo obdĺžnikový).

Vzhľad koláča „Prekmurska gibanica“ a prierez jednotlivých rezov: Koláč „Prekmurska gibanica“ sa môže piecť v okrúhlych alebo obdĺžnikových formách na pečenie. Koláč „Prekmurska gibanica“ a jeho rezy sú hrubé 5 – 7 cm. Rezy môžu mať jeden z dvoch tvarov (trojuholníkový, ak sa použila okrúhla forma na pečenie, a obdĺžnikový, ak sa použila obdĺžniková forma na pečenie. Rez musí byť riadne prepečený, bez toho, aby z neho vystupovali plnky a s jednotne hladkým mierne zvlneným povrchom bez trhliniek. Jednotlivé plnky musia byť dôkladne oddelené vrstvami lístkového cesta. Každá plnka má svoju vlastnú typickú farbu (tvarohová plnka je krémovo-biela, orechová a jablková sú zlato-hnedé a maková má lesklú čiernu farbu). Horná vrstva lístkového cesta sa nesmie oddeliť od poslednej vrstvy plnky. Rez koláča „Prekmurska gibanica“ má preto osem vrstiev, pričom jednotlivé vrstvy plniek po sebe nasledujú v presne stanovenom poradí (maková, tvarohová, orechová a jablková) a majú rovnakú hrúbku vzhľadom na jednotlivé druhy plniek. Druhé vrstvenie plniek je zhodné s prvým.

Aróma: výrobok má typicky intenzívnu arómu, chutí a vonia po čerstvom maku, tvarohu, jemných orechoch a mierne kyslastých jablkách. Koláč „Prekmurska gibanica“ musí byť šťavnatý, nie príliš mastný a primerane sladký.

Textúra: Rez sa vyznačuje mäkkou, lahodnou, jemnou a ľahkou textúrou. Pokiaľ ide o jednotlivé zložky, textúra rezu musí byť vyrovnaná.

3.6.   Opis výrobného postupu výrobku, na ktorý sa vzťahuje názov uvedený v bode 3.1.

Koláč „Prekmurska gibanica“ pozostáva z týchto predpísaných základných a prídavných surovín:

—   na prípravu krehkého cesta: 200 g bielej pšeničnej múky, 100 g margarínu, masla alebo masti a štipku soli alebo štipku cukru a 100 ml veľmi studenej vody na miesenie (môže sa použiť aj vajce, mlieko alebo kyslá smotana),

—   na prípravu lístkového cesta: 900 g bielej pšeničnej múky, môže sa pridať aj jedno vajce, jedna polievková lyžica rastlinného oleja, štipka soli, štipka cukru a vlažná voda na miesenie.

Krehké a lístkové cesto sa môže pripraviť alebo kúpiť tesne pred upečením koláča „Prekmurska gibanica“ (nesmie však byť mrazené),

—   na prípravu plniek: maková (300 g najemno zomletého maku, 100 g kryštálového cukru, jeden balíček vanilkového cukru); tvarohová (1,2 kg plnotučného tvarohu, 100 g kryštálového cukru, dva balíčky vanilkového cukru, dve vajcia a štipka soli); orechová (300 g zomletých vlašských orechov, 100 g kryštálového cukru, jeden balíček vanilkového cukru); jablková (1,5 kg jabĺk – odrody, ktoré sa používajú na pečenie, štipka soli, 120 g kryštálového cukru, dva balíčky vanilkového cukru, štipka škorice).

Vanilkový cukor sa do plniek nemusí pridať,

—   na prípravu polevy: smotanová (800 ml smotany, tri vajcia); tuková (250 g margarínu, masla, rastlinného oleja alebo masti).

Postup prípravy koláča „Prekmurska gibanica“:

Krehké (miesené) cesto sa pripravuje čerstvé alebo sa použije kúpené cesto. Múka sa preosieva na dosku a pridáva sa soľ alebo cukor a do múky sa pomocou noža najemno nakrája tuk alebo sa do nej zapracuje studenými rukami. Pridáva sa veľmi studená voda alebo vajce a mlieko alebo kyslá smotana, všetko sa rýchlo zmieša a vypracuje sa jemné cesto.

Lístkové cesto je veľmi vláčne cesto s nízkym obsahom tuku. Na jeho prípravu je potrebná suchá, riadne dozretá múka. V múke preosiatej na doske sa vytvorí priehlbinka; pridá sa tuk, soľ a cukor (podľa potreby sa môže pridať aj vajce) a tieto suroviny sa vymiesia na cesto. Podľa potreby sa pridá vlažná voda a cesto sa miesi, pokiaľ nezíska hladkú a vláčnu konzistenciu. Lístkové cesto sa rozdelí na desať častí, a pokiaľ je to možné, ponechá sa jedna časť navyše.

Maková plnka: Na prípravu makovej plnky sa používa najemno zomletý mak. Do zomletého maku sa pridá kryštálový a vanilkový cukor a všetko sa dobre zmieša. Maková plnka sa používa v dvoch častiach.

Tvarohová plnka: K tvarohu sa pridávajú vajcia, vanilkový a kryštálový cukor a štipka soli. Všetky suroviny sa dobre zmiešajú, aby vznikla hladká a roztierateľná masa. Pripravená plnka sa rozdelí na dve časti.

Orechová plnka: Základ orechovej plnky tvoria najemno zomleté vlašské orechy. Zomleté orechy sa zmiešajú s kryštálovým a vanilkovým cukrom. Orechová plnka sa používa v dvoch častiach.

Jablková plnka: Jablká sa ošúpu a nastrúhajú na tenké prúžky, pridá sa kryštálový a vanilkový cukor a škorica. Všetky suroviny sa zľahka premiešajú. V prípade, že sa použijú veľmi šťavnaté jablká, nastrúhajú sa, posypú sa štipkou soli (podľa chuti) a nechajú sa chvíľu odstáť. Následne sa z nich vytlačí prebytočná šťava a až potom sa pridajú ostatné suroviny. Jablková plnka sa rozdelí na dve časti.

Smotanová poleva: Celé vajcia sa jemne rozhabarkujú s kyslou alebo sladkou smotanou. Takto vzniknutou polevou sa polejú jednotlivé vrstvy plnky koláča „Prekmurska gibanica“. Nie všetky vrstvy si vyžadujú rovnaké množstvo smotanovej polevy, čo znamená, že celkové množstvo je potrebné náležite rozdeliť. Najväčšia časť smotanovej plnky pripadá na dve „suché“ plnky (makovú a orechovú). Na tvarohovú plnku pripadá menšie množstvo, zatiaľ čo najmenej smotanovej polevy je potrebnej v prípade jablkovej plnky (resp. použité jablká sú také šťavnaté, že poleva nie je potrebná vôbec).

Tuková poleva: Tuková poleva sa môže pripraviť z masla, masti alebo rastlinného tuku. Tukovou polevou sa podobne ako smotanovou polevou polejú jednotlivé vrstvy koláča „Prekmurska gibanica“. Množstvo polevy pripadajúce na jednotlivé vrstvy je rovnaké ako v prípade smotanovej polevy.

Vypracuje sa krehké cesto a pripravia sa ostatné suroviny. Pripravené krehké cesto (čerstvé alebo z mrazničky, kde sa nechá odstáť) sa vyvaľká do náležitého tvaru („Prekmurska gibanica“ sa pečie v obdĺžnikovom alebo okrúhlom tvare). Hrúbka vyvaľkaného krehkého cesta nesmie presiahnuť 5 mm. Forma na pečenie sa vymastí, do nej sa vloží vyvaľkané krehké cesto, ktoré sa na niekoľkých miestach prepichne vidličkou. Forma sa následne môže na niekoľko minút vložiť do vyhriatej rúry, kým cesto nezíska zlatistý nádych (tento krok nie je povinný).

Lístkové cesto sa môže pripravovať dvoma spôsobmi v závislosti od tvaru formy na pečenie (obdĺžniková alebo okrúhla):

| — | Obdĺžniková forma na pečenie
  Čerstvo vymiesené lístkové cesto sa rozdelí na desať malých bochníčkov. Bochníčky sa potrú rozpustenou masťou, maslom alebo rastlinným tukom, aby boli po tom, čo sa nechajú odstáť, čerstvé a vláčne. Po tom, čo sa cesto nechá odstáť, sa vezme jeden bochníček lístkového cesta, ktorý sa vyvaľká a ešte raz potrie rozpusteným tukom, aby sa cesto jednoduchšie rozťahovalo. Roztiahnuté cesto z jedného bochníčka sa umiestni do pripravenej vymastenej formy, v ktorej sa nachádza krehké cesto, tak aby okraje lístkového cesta prečnievali cez okraje formy. Lístkové cesto sa pokryje polovicou makovej plnky a poleje smotanovou a tukovou polevou. Ďalší bochníček lístkového cesta sa roztiahne a umiestni na makovú plnku. Polovica tvarohovej plnky sa umiestni na druhú vrstvu lístkového cesta a pokryje sa náležitým množstvom poliev (menej ako v prípade makovej plnky). Tretia vrstva lístkového cesta sa umiestni do formy, polovica orechovej plnky sa umiestni na ňu a poleje sa rovnakým množstvom polevy, ako v prípade makovej plnky. Polovica jablkovej plnky sa následne natrie na štvrtú vrstvu lístkového cesta. Poleje sa malým množstvom smotanovej a tukovej polevy. Ak sa na prípravu plnky použili veľmi šťavnaté jablká, nepoužije sa žiadna z poliev. Následne sa pridá vrstva lístkového cesta z piateho bochníčka. Celý postup sa potom zopakuje v rovnakom poradí: maková plnka nasledovaná tvarohovou, orechovou a jablkovou plnkou. Plnky musia byť od seba oddelené vrstvou lístkového cesta. |
| --- | --- |

—

Obdĺžniková forma na pečenie

Čerstvo vymiesené lístkové cesto sa rozdelí na desať malých bochníčkov. Bochníčky sa potrú rozpustenou masťou, maslom alebo rastlinným tukom, aby boli po tom, čo sa nechajú odstáť, čerstvé a vláčne. Po tom, čo sa cesto nechá odstáť, sa vezme jeden bochníček lístkového cesta, ktorý sa vyvaľká a ešte raz potrie rozpusteným tukom, aby sa cesto jednoduchšie rozťahovalo. Roztiahnuté cesto z jedného bochníčka sa umiestni do pripravenej vymastenej formy, v ktorej sa nachádza krehké cesto, tak aby okraje lístkového cesta prečnievali cez okraje formy. Lístkové cesto sa pokryje polovicou makovej plnky a poleje smotanovou a tukovou polevou. Ďalší bochníček lístkového cesta sa roztiahne a umiestni na makovú plnku. Polovica tvarohovej plnky sa umiestni na druhú vrstvu lístkového cesta a pokryje sa náležitým množstvom poliev (menej ako v prípade makovej plnky). Tretia vrstva lístkového cesta sa umiestni do formy, polovica orechovej plnky sa umiestni na ňu a poleje sa rovnakým množstvom polevy, ako v prípade makovej plnky. Polovica jablkovej plnky sa následne natrie na štvrtú vrstvu lístkového cesta. Poleje sa malým množstvom smotanovej a tukovej polevy. Ak sa na prípravu plnky použili veľmi šťavnaté jablká, nepoužije sa žiadna z poliev. Následne sa pridá vrstva lístkového cesta z piateho bochníčka. Celý postup sa potom zopakuje v rovnakom poradí: maková plnka nasledovaná tvarohovou, orechovou a jablkovou plnkou. Plnky musia byť od seba oddelené vrstvou lístkového cesta.

| — | Okrúhla forma na pečenie
  Celá masa lístkového cesta sa pred ďalším spracovaním potrie rozpusteným tukom a roztiahne do tvaru veľkého kruhu. Stredná časť roztiahnutého lístkového cesta sa spustí do vymastenej formy na pečenie, v ktorej sa už nachádza krehké cesto, a časti lístkového cesta, ktoré prečnievajú cez okraje formy, sa nakrájajú na deväť približne rovnakých častí v pravom uhle vzhľadom na okraj formy. Na vrstvu lístkového cesta vo forme sa lyžičkou nanesie polovica makovej plnky, ktorá sa poleje smotanovou a tukovou polevou. Následne sa masa pokryje prvou časťou odrezaného lístkového cesta tak, aby prečnievala cez okraje formy. Plnka sa pokryje každou druhou časťou odrezaného lístkového cesta. Druhá vrstva lístkového cesta sa pokryje polovicou tvarohovej plnky, ktorá sa poleje malým množstvom smotanovej a tukovej polevy. Tretia vrstva lístkového cesta sa rovnomerne pokryje polovicou orechovej plnky a potrie rovnakým množstvom smotanovej a tukovej polevy, ako v prípade makovej plnky. Vloží sa štvrtá časť lístkového cesta a potrie sa polovicou jablkovej plnky. Poleje sa veľmi malým množstvom smotanovej a tukovej polevy. Celý postup sa zopakuje v rovnakom poradí. Keď vznikne osem vrstiev plnky a príslušný počet vrstiev lístkového cesta, ktoré oddeľujú jednotlivé vrstvy plniek, posledná vrstva plnky sa pokryje ôsmou vrstvou lístkového cesta, pokropí sa smotanovou alebo tukovou polevou a prekryje sa poslednou (deviatou) vrstvou lístkového cesta. |
| --- | --- |

—

Okrúhla forma na pečenie

Celá masa lístkového cesta sa pred ďalším spracovaním potrie rozpusteným tukom a roztiahne do tvaru veľkého kruhu. Stredná časť roztiahnutého lístkového cesta sa spustí do vymastenej formy na pečenie, v ktorej sa už nachádza krehké cesto, a časti lístkového cesta, ktoré prečnievajú cez okraje formy, sa nakrájajú na deväť približne rovnakých častí v pravom uhle vzhľadom na okraj formy. Na vrstvu lístkového cesta vo forme sa lyžičkou nanesie polovica makovej plnky, ktorá sa poleje smotanovou a tukovou polevou. Následne sa masa pokryje prvou časťou odrezaného lístkového cesta tak, aby prečnievala cez okraje formy. Plnka sa pokryje každou druhou časťou odrezaného lístkového cesta. Druhá vrstva lístkového cesta sa pokryje polovicou tvarohovej plnky, ktorá sa poleje malým množstvom smotanovej a tukovej polevy. Tretia vrstva lístkového cesta sa rovnomerne pokryje polovicou orechovej plnky a potrie rovnakým množstvom smotanovej a tukovej polevy, ako v prípade makovej plnky. Vloží sa štvrtá časť lístkového cesta a potrie sa polovicou jablkovej plnky. Poleje sa veľmi malým množstvom smotanovej a tukovej polevy. Celý postup sa zopakuje v rovnakom poradí. Keď vznikne osem vrstiev plnky a príslušný počet vrstiev lístkového cesta, ktoré oddeľujú jednotlivé vrstvy plniek, posledná vrstva plnky sa pokryje ôsmou vrstvou lístkového cesta, pokropí sa smotanovou alebo tukovou polevou a prekryje sa poslednou (deviatou) vrstvou lístkového cesta.

Všetky hrubé okraje lístkového cesta, ktoré ostanú pri príprave koláča „Prekmurska gibanica“ a ktoré prečnievajú cez okraj formy na pečenie, sa následne orežú, zatiaľ čo zvyšné okraje sa povtláčajú do priestoru medzi koláčom a okrajmi formy na pečenie. Horná vrstva lístkového cesta vo forme sa poleje tukovou polevou alebo zmesou tukovej polevy a kyslej alebo sladkej smotany zmiešanej s vaječným žĺtkom. Koláč „Prekmurska gibanica“ sa následne na niekoľkých miestach prepichne tenkou dlhou ihlou až ku dnu formy na pečenie.

(Surový) koláč „Prekmurska gibanica“ sa po tom, ako sa pripraví, môže okamžite zabaliť do vhodného obalu a dať zamraziť.

Pripravený koláč „Prekmurska gibanica“ (čerstvý alebo mrazený) sa pečie v rúre, až kým nie je úplne prepečený, a to jednu hodinu pri teplote 200 °C a ďalšiu hodinu pri teplote 170 – 180 °C. Bez ohľadu na toto odporúčanie sa môže teplota a čas pečenia prispôsobiť typu rúry. Ak sa koláč „Prekmurska gibanica“ pred pečením polial len tukovou polevou, je potrebné, aby sa pred dopečením, polial kyslou alebo sladkou smotanou. Koláč „Prekmurska gibanica“ sa po upečení nechá na niekoľko hodín vychladnúť pri izbovej teplote.

Upečený koláč „Prekmurska gibanica“ sa nesmie krájať, pokiaľ je stále horúci. Ak sa pečie v okrúhlej forme na pečenie, nakrája sa na trojuholníkové rezy, ak sa pečie v obdĺžnikovej forme na pečenie, nakrája sa na obdĺžnikové rezy. Jednotlivé rezy upečeného koláča „Prekmurska gibanica“ musia dosahovať hrúbku 5 – 7 cm a ich hmotnosť nesmie prekročiť 250 g. Pri servírovaní sa koláč „Prekmurska gibanica“ môže krájať na akýkoľvek počet menších kúskov. Po nakrájaní sa horná vrstva lístkového cesta posype práškovým cukrom. V prípade priemyselnej výroby by hmotnosť jednotlivých rezov nemala prekročiť 200 g, zatiaľ čo ich rozmery by mali dosahovať približne 5 × 7 cm.

3.7.   Špecifický charakter poľnohospodárskeho výrobku alebo potraviny

Tradičný koláč „Prekmurska gibanica“ pozostáva z dvoch rôznych druhov cesta (krehké cesto, ktoré tvorí korpus, a lístkové cesto, ktoré oddeľuje jednotlivé vrstvy plniek) a štyroch rôznych plniek (makovej, tvarohovej, orechovej a jablkovej). Plnky sa vždy opakujú v rovnakom poradí, každá dvakrát, čo má vplyv na špecifický vzhľad výrobku. Hornú vrstvu koláča tvorí vrstva lístkového cesta a poleva. Je dôležité, aby sa na prípravu koláča „Prekmurska gibanica“ použili len vysokokvalitné čerstvé suroviny a aby sa sústavne dodržiaval postup prípravy, ktorý si zároveň vyžaduje značnú mieru presnosti a skúseností. Jeho osobitný vzhľad a chuť, ktoré koláču dodávajú práve rôzne typy vrstiev, sú mimoriadne dôležité.

3.8.   Tradičný charakter poľnohospodárskeho výrobku alebo potraviny

Slovo „gibanica“ je odvodené od slova „gűba“ (záhyb alebo vráska) a slovesa „gibati“ (skladať). Dôkazy o tom, že tento druh koláča sa v oblasti Prekmurje vyskytuje už veľmi dlho, poskytujú početné historické pramene. Najstaršia písomná zmienka pochádza z roku 1828, keď učiteľ a kňaz Jožef Košič na prosbu etnografa slovenského pôvodu Jána Čaploviča z Jasenovej zostavil spis o jedlách, ktoré sa najčastejšie jedávali na dedinách v oblasti Prekmurje pred sto rokmi, pričom zvláštnu pozornosť venoval jedlám, ako napr. „hajdinjača“, „Prekmurska gibanica“, „krapci“ a „vrtanki“. Čaplovič svoje dielo vydal v maďarskom a nemeckom jazyku („A magyaroszági Vendus – tótokról“, „Croaten und Wenden in Ungern“). Košič v tomto diele tiež predstavuje jedlá, ktoré sa v oblasti Prekmurje servírujú na svadobných hostinách. Jedným z pokrmov, ktoré na svadbách nesmú chýbať, je práve „gibanica“. V spise sa tiež uvádza že „gibanica“ dostala svoj názov podľa mnohých vrstiev cesta („gyüba“), z ktorých pozostáva (10 – 11 vrstiev). Koláč „gibanica“ sa nakrájal na trojuholníkové rezy, ktoré sa v tvare stohu navŕšili na stôl. V spise sa tiež spomínajú prvé písomné zmienky, v ktorých sa opisujú zvyklosti vzťahujúce sa na prípravu a servírovanie koláča „gibanica“ v oblasti Prekmurje.

Prvou osobou, ktorá sa dlhodobo a systematicky zaoberala kulinárskymi zvyklosťami obyvateľov oblasti Prekmurje, bol prof. Dr. Vilko Novak. V jeho etnografickej štúdii z roku 1947 s názvom „Ljudska prehrana v Prekmurju“ (Tradičné jedlá oblasti Prekmurje) sa koláč „Prekmurska gibanica“ spomína ako pečený múčnik a opisuje sa v nej jeho príprava:„‚Gibanica‘ sa pripravuje z krehkého cesta za použitia masla alebo tuku. Spodná časť sa nazýva ‚podrážka‘ a na ňu sa rozdelí tvaroh, orechy, mak a hrozienka. Táto vrstva sa prikryje tenkým závinovým cestom, ktoré sa prikryje ďalšou vrstvou, pričom každá vrstva sa poleje smotanou. Na základ (‚podrážku‘) sa navrství až do deväť vrstiev a tak vznikne deväťkrát vrstvená ‚gibanica‘. ‚Gibanica‘ sa pečie v okrúhlej hlinenej forme nazývanej ‚tepsija‘ a podáva sa na krstinách, svadbách a hodoch.“ Táto štúdia slúži dokonca ešte i dnes ako referenčné dielo pre mnohých výskumníkov špecializujúcich sa na danú oblasť.

Veľmi podrobný recept na koláč „Prekmurska gibanica“ zaznamenali Andreja Grum a Ivan Vozelj v publikácii „Slovenske narodne jedi“ (Slovinské národné jedlá), ktorá vyšla v roku 1964 a v ktorej sú opísané dva recepty na prípravu koláča „Prekmurska gibanica“, pričom v obidvoch sa spomína, že „‚Prekmurska gibanica‘ pozostáva z dvoch druhov cesta. Spodná vrstva sa pripravuje z krehkého cesta a je trošku hrubšia. Nazýva sa ‚podplat‘ (‚podrážka‘). Ostatné vrstvy cesta, ktoré sú vrstvené nad ‚podrážkou‘, sú z lístkového cesta. Spodná vrstva je hrubšia aj vtedy, keď celý koláč ‚gibanica‘ pozostáva z lístkového cesta.“

Koláč „Prekmurska gibanica“ vo svojom diele z roku 1972 s názvom „Povest o dobrih ljudeh“ (Povesť o dobrých ľuďoch) spomína dokonca aj najslávnejší básnik oblasti Prekmurje Miško Kranjec: „Musíme si priznať, že až vďaka ‚gibanici‘ sa sviatok stáva skutočným sviatkom. Hoci chudobní ľudia si ju môžu dovoliť sotva raz do roka, je predsa len znakom toho, že nikto nedokáže prežiť rok bez aspoň jedného sviatku. Anna zatiaľ vytiahla ‚gibanicu‘ z pece a položila ju na stôl, držiac formu na pečenie utierkou, aby sa nepopálila. Jozef pod ňu podložil drevený podstavec, na ktorom zvyčajne stál krčah na vodu. Potom sa ‚gibanici‘ zblízka prizrel. Ležala pred ním v celom svojom farebnom bohatstve: žltá a biela, tu i tam popretkávaná zrnkami maku, stále sálajúca teplom, potretá smotanou a posypaná cukrom. Prikývol a povedal: ‚Je dobrá. Dal by som si z nej, aj keby som ležal na smrteľnej posteli a dobre vedel, že mi už nebude veľmi na osoh. A i v nebi by som sa súžil, ak by som ju musel zanechať na tomto svete nenačatú.‘“

Počas uplynulých 15 rokov vyšlo niekoľko kníh, v ktorých sa opisuje koláč „Prekmurska gibanica“. Z kulinárskeho pohľadu ju vo svojich dielach opisujú napr. títo autori: Cilka Sukič v diele „Jedi nekdanjih in sedanjih dni. Prekmurska, prleška in štajerska kuhinja“ [Jedlá minulosti a súčasnosti. Kuchyňa oblastí Prekmurje, Prlekija a Styria] (1997), Jože Zadravec v diele „Značilnosti ljudske prehrane v Prekmurju“ [Zvláštnosti tradičných pokrmov z oblasti Prekmurje] (1998) a Branko Časar v diele „Boug žegnjaj“ [Požehnané jedlo] (2000). Stanko Renčelj a Romana Karas vo svojom diele „Prekmurska dobrote“ [Dobroty z oblasti Prekmurje] (2001) podrobne opisujú výrobný postup a hodnotenie organoleptických vlastností tejto špeciality.

3.9.   Minimálne požiadavky a postupy kontroly špecifického charakteru

„Prekmurska gibanica“ musí spĺňať základné minimálne požiadavky uvedené v špecifikácii a musí odrážať špecifický charakter tohto výrobku. Základné minimálne požiadavky na koláč „Prekmurska gibanica“ sú:

| — | musia sa použiť predpísané suroviny, |
| --- | --- |

—

musia sa použiť predpísané suroviny,

| — | pri príprave koláča „Prekmurska gibanica“ sa musí postupovať podľa príslušného receptu, |
| --- | --- |

—

pri príprave koláča „Prekmurska gibanica“ sa musí postupovať podľa príslušného receptu,

| — | konečný výrobok sa musí vyznačovať správnym poradím plniek (maková, tvarohová, orechová a jablková), správnym počtom vrstiev, plnkami rovnakej hrúbky, predpísanou hrúbkou, tvarom, hmotnosťou, vôňou, arómou a textúrou jednotlivých rezov. |
| --- | --- |

—

konečný výrobok sa musí vyznačovať správnym poradím plniek (maková, tvarohová, orechová a jablková), správnym počtom vrstiev, plnkami rovnakej hrúbky, predpísanou hrúbkou, tvarom, hmotnosťou, vôňou, arómou a textúrou jednotlivých rezov.

Výrobcovia koláča „Prekmurska gibanica“ musia viesť záznam o vyrobenom a predanom množstve výrobku „Prekmurska gibanica“.

Jednotliví výrobcovia a/alebo združenia výrobcov musia uskutočňovať kontrolu dodržiavania predpísaných surovín, postupu výroby, vzhľadu a organoleptických vlastností konečného výrobku a aspoň raz za rok musí túto kontrolu uskutočniť aj certifikačný orgán, ktorý overí súlad s európskou normou EN 45011.

4.   Úrady alebo orgány overujúce dodržiavanie špecifikácie výrobku

4.1.   Názov a adresa

| a) | Názov | : | Bureau Veritas d.o.o. |
| --- | --- | --- | --- |
| Adresa | : | Linhartova 49a, SI-1000 Ljubljana |
| Telefón | : | +386 14757670 |
| Fax | : | |
| E-mail | : | info@bureauveritas.si |

a)

Názov

:

Bureau Veritas d.o.o.

Adresa

:

Linhartova 49a, SI-1000 Ljubljana

Telefón

:

+386 14757670

Fax

:

E-mail

:

info@bureauveritas.si

| b) | Názov | : | Inštitut za kontrolo in certifikacijo v kmetijstvu in gozdarstvu |
| --- | --- | --- | --- |
| Adresa | : | Vinarska ulica 14, SI-2000 Maribor |
| Telefón | : | +386 22284900 |
| Fax | : | |
| E-mail | : | info@kon-cert.si |

b)

Názov

:

Inštitut za kontrolo in certifikacijo v kmetijstvu in gozdarstvu

Adresa

:

Vinarska ulica 14, SI-2000 Maribor

Telefón

:

+386 22284900

Fax

:

E-mail

:

info@kon-cert.si

| c) | Názov | : | Inštitut za kontrolo in certifikacijo Univerze v Mariboru |
| --- | --- | --- | --- |
| Adresa | : | Pivola 8, SI-2311 Hoče |
| Telefón | : | +386 26130831 |
| Fax | : | |
| E-mail | : | ☐ Verejný ☒ Súkromný |

c)

Názov

:

Inštitut za kontrolo in certifikacijo Univerze v Mariboru

Adresa

:

Pivola 8, SI-2311 Hoče

Telefón

:

+386 26130831

Fax

:

E-mail

:

☐ Verejný ☒ Súkromný

4.2.   Osobitné úlohy úradu alebo orgánu

Akreditovaný certifikačný orgán nesie zodpovednosť za kontroly všetkých stupňov výroby predpísaných v špecifikácii výrobku „Prekmurska gibanica“.

---

(1)  Ú. v. EÚ L 343, 14.12.2012, s. 1.

(2)  Ú. v. EÚ L 93, 31.3.2006, s. 12. Nahradené nariadením (EÚ) č. 1151/2012.

(3)  Pozri poznámku pod čiarou č. 2.

---

Korigendá

| 4.9.2014 | SK | Úradný vestník Európskej únie | C 297/23 |
| --- | --- | --- | --- |

4.9.2014

SK

Úradný vestník Európskej únie

C 297/23

---

Korigendum k oznámeniu o začatí antisubvenčného konania týkajúceho sa dovozu niektorých pstruhov dúhových s pôvodom v Turecku

(
  Úradný vestník Európskej únie C 44 z 15. februára 2014
  )

(2014/C 297/07)

Na strane 9 v bode 2. Výrobok, ktorý je predmetom prešetrovania:

namiesto:

„Výrobok, ktorý je predmetom prešetrovania, sú pstruhy dúhové (Oncorhynchus mykiss), živé, čerstvé, chladené, mrazené alebo údené, vo forme celých rýb (s hlavami a žiabrami, vypitvané s hmotnosťou jedného kusu nepresahujúcou 1,2 kg), alebo bez hláv, bez žiabrí alebo vypitvané (s hmotnosťou jedného kusu nepresahujúcou 1 kg) alebo vo forme filé (s hmotnosťou jedného kusu nepresahujúcou 400 g).“

má byť:

má byť

„Výrobkom, ktorý je predmetom tohto prešetrovania, sú pstruhy dúhové (Oncorhynchus mykiss):

Oncorhynchus mykiss

| — | živé s hmotnosťou jedného kusa nepresahujúcou 1,2 kg alebo |
| --- | --- |

—

živé s hmotnosťou jedného kusa nepresahujúcou 1,2 kg alebo

| — | čerstvé, chladené, mrazené a/alebo údené:






  — | vo forme celých rýb (s hlavami), so žiabrami alebo bez nich, vypitvané alebo nevypitvané, s hmotnosťou jedného kusa nepresahujúcou 1,2 kg, alebo |
| --- | --- | --- |

—

čerstvé, chladené, mrazené a/alebo údené:

—

vo forme celých rýb (s hlavami), so žiabrami alebo bez nich, vypitvané alebo nevypitvané, s hmotnosťou jedného kusa nepresahujúcou 1,2 kg, alebo

| — | bez hláv, so žiabrami alebo bez nich, vypitvané alebo nevypitvané, s hmotnosťou jedného kusa nepresahujúcou 1 kg, alebo |
| --- | --- |

—

bez hláv, so žiabrami alebo bez nich, vypitvané alebo nevypitvané, s hmotnosťou jedného kusa nepresahujúcou 1 kg, alebo

| — | vo forme filé s hmotnosťou jedného kusa nepresahujúcou 400 g.“ |
| --- | --- |

—

vo forme filé s hmotnosťou jedného kusa nepresahujúcou 400 g.“

---

| 4.9.2014 | SK | Úradný vestník Európskej únie | C 297/24 |
| --- | --- | --- | --- |

4.9.2014

SK

Úradný vestník Európskej únie

C 297/24

---

Korigendum k oznámeniu o začatí antidumpingového konania týkajúceho sa dovozu určitého pstruha dúhového s pôvodom v Turecku

(
  Úradný vestník Európskej únie C 44 z 15. februára 2014
  )

(2014/C 297/08)

V obsahu a na strane 18 v názve:

namiesto:

„Oznámenie o začatí antidumpingového konania týkajúceho sa dovozu určitého pstruha dúhového s pôvodom v Turecku“

má byť:

má byť

„Oznámenie o začatí antidumpingového konania týkajúceho sa dovozu niektorých pstruhov dúhových s pôvodom v Turecku“.

V celom texte:

namiesto:

namiesto

„určitého pstruha dúhového“

má byť:

má byť

„niektorých pstruhov dúhových“.

Na strane 18 v bode 2. Výrobok, ktorý je predmetom prešetrovania:

namiesto:

namiesto

„Výrobok, ktorý je predmetom tohto prešetrovania, pstruh dúhový (Oncorhynchus mykiss) živý, čerstvý, chladený, mrazený alebo údený, či už vo forme celých rýb (s hlavou a žiabrami, vypitvaný, s hmotnosťou 1,2 kg alebo menej), buď bez hláv, a žiabier alebo vypitvaný (s hmotnosťou 1 kg alebo menej), alebo vo forme filé (s hmotnosťou maximálne 400 g).“

má byť:

má byť

„Výrobkom, ktorý je predmetom tohto prešetrovania, sú pstruhy dúhové (Oncorhynchus mykiss):

Oncorhynchus mykiss

| — | živé s hmotnosťou jedného kusa nepresahujúcou 1,2 kg alebo |
| --- | --- |

—

živé s hmotnosťou jedného kusa nepresahujúcou 1,2 kg alebo

| — | čerstvé, chladené, mrazené a/alebo údené:






  — | vo forme celých rýb (s hlavami), so žiabrami alebo bez nich, vypitvané alebo nevypitvané, s hmotnosťou jedného kusa nepresahujúcou 1,2 kg, alebo |
| --- | --- | --- |

—

čerstvé, chladené, mrazené a/alebo údené:

—

vo forme celých rýb (s hlavami), so žiabrami alebo bez nich, vypitvané alebo nevypitvané, s hmotnosťou jedného kusa nepresahujúcou 1,2 kg, alebo

| — | bez hláv, so žiabrami alebo bez nich, vypitvané alebo nevypitvané, s hmotnosťou jedného kusa nepresahujúcou 1 kg, alebo |
| --- | --- |

—

bez hláv, so žiabrami alebo bez nich, vypitvané alebo nevypitvané, s hmotnosťou jedného kusa nepresahujúcou 1 kg, alebo

| — | vo forme filé s hmotnosťou jedného kusa nepresahujúcou 400 g.“ |
| --- | --- |

—

vo forme filé s hmotnosťou jedného kusa nepresahujúcou 400 g.“

---